Public procurement notice: Prior Information Notice Without Call For Competition
Published: 2018-02-20
Buyer: Salon kaupunki
Country: FI
Contract type: Services
CPV classification: 48813000: Passenger information systems

Technical requirements: Tämä ilmoitus ei ole hankintailmoitus eikä tarjouspyyntö, eikä sen julkaisemisella aloiteta tarjouskilpailua. Kyseessä on tietopyyntö ja markkinakartoitus tarjoajista ja heidän palveluistaan.
Tämä asiakirja ei velvoita hankintayksikköä toteuttamaan varsinaista hankintaa. Tietopyynnön avulla Salon kaupunki haluaa selvittää eri toimittajien vaihtoehtoisia ratkaisuja. Salon kaupunki pyytää tietoa markkinoilla olevista lippu- ja matkustusjärjestelmäratkaisuista. Tarkempi hankinnan kuvaus on kohdassa Kuvaus hankinnasta.
Toimivaltaisena viranomaisena Salon kaupunki on päättänyt, että kaupungin joukkoliikenne järjestetään jatkossa ns. PSA-liikenteenä kesäkuusta 2019 alkaen. Liikennepalveluntuottajana sekä uuden liikennepalvelulain myötä kaupungille tulee uusia velvoitteita kuljetusten sähköisen taustajärjestelmän, kuljetusten olennaisen tiedon ja MaaS-yhteensopivuuden näkökulmista.
Salossa halutaan lähteä rakentamaan lippu- ja matkustusjärjestelmää, joka vastaa sekä uuden lainsäädännön vaatimuksiin että mahdollistaa kuntalaisille mahdollisimman vaivattoman joukkoliikenteen käytön.
Rakennettavassa matkustuksen tietojärjestelmässä ei ole kyse pelkästään perinteisestä lippujärjestelmästä. Hankittavan lippu- ja matkustusjärjestelmäratkaisun tavoitteena on monipuolisuus ja ketteryys. Lain mukaan järjestelmän tulee olla taustajärjestelmäpohjainen. MaaS-näkökulmasta yhteentoimivuus muiden joukkoliikennetoimijoiden ratkaisujen kanssa olisi toivottavaa.
Osana järjestelmää kuntalaisille halutaan tarjota mobiililippuja ja korttien latausta verkkokaupan kautta. Tavoitteena tulevaisuudessa on myös reaaliaikainen aikataulu- ja virhetilannetiedotus. Niin ikään järjestelmää koottaessa halutaan huomioida liikennelain toisen vaiheen mukanaan mahdollisesti tuoma puolesta-asiointi asiakkuusrajapintoineen.
Tällä hetkellä Salon kaupungin ostamassa reittiliikenteessä on linja-autoja n. 15 kpl ja kutsuliikenteessä n. 5 kpl. Vuotuisesti on tehty n. 200 000 linja-automatkaa ja 12 000 kutsuliikennematkaa. Koululaislippuja on n. 1 000:lla oppilaalla. Nykyiset PSA-liikenteen aikataulut ja kuvaus palveluliikenteestä löytyvät osoitteesta www.salo.fi/liikennepalvelut.
Varsinainen kuljetusten lippu- ja taustajärjestelmä ei ole aikaisemmin ollut ajankohtainen ostoliikenteen vähäisen määrän vuoksi. Näin ollen lippu- ja maksujärjestelmäpalvelut on hankittu osana ostoliikenteen sopimuksia. Asiakasystävällisyyden vuoksi ostoliikenteessä käytössä ovat olleet Matkahuollon valtakunnalliset lipputuotteet ja -taksat, kuten alueen markkinaehtoisessa liikenteessä. Matkahuollolta on myös ostettu sähköinen aikataulutiedotus. Pyydämme palveluntuottajia toimittamaan kirjallisen kuvauksen tarjottavasta lippu- ja matkustusjärjestelmäratkaisusta, sen ominaisuuksista ja arvioiduista kustannuksista ma 5.3.2018 klo 12:00 mennessä osoitteella hankinnat@salo.fi ja otsikoituna ”Lippu- ja matkustusjärjestelmä”.
Kuvaus on toimitettava taulukon muodossa, joka on saatavilla pyydettäessä osoitteesta hankinnat@salo.fi.
Kirjalliseen materiaaliin on sisällytettävä ainakin liitetaulukko tai siinä pyydettävät tiedot tarjottavan palvelun osalta. Hankintayksilöllä on oikeus pyytää lisäselvityksiä ja täsmennyksiä saatuihin kuvauksiin. Kirjallisen materiaalin perusteella hankintayksikkö päättää, miten hankintaa lähdetään toteuttamaan.